অ্যাশেজ সিরিজের তালিকা
অ্যাশেজ ইংল্যান্ড ও অস্ট্রেলিয়া ক্রিকেট দলের মধ্যকার টেস্ট সিরিজবিশেষ। এ সিরিজ আয়োজনে ভিন্নতার চিত্র চোখে পড়ে। একটি টেস্ট থেকে শুরু করে সাতটি টেস্ট নিয়ে সিরিজ আয়োজন করা হয়েছে। তবে, ১৯৯৮ সাল থেকে ধারাবাহিকভাবে পাঁচটি টেস্ট নিয়ে সিরিজ অনুষ্ঠিত হচ্ছে। বিশ্বের অন্যতম ক্রীড়া ক্রিকেটে প্রবল প্রতিপক্ষ হিসেবে আয়োজন করা হয় ও জনপ্রিয়তা লাভ করেছে এবং এর ইতিহাস ১৮৮২ সাল থেকে অদ্যাবধি বহমান। সচরাচর যুক্তরাজ্য ও অস্ট্রেলিয়ায় প্রতি দুই বছরে আয়োজন করা হয়। অস্ট্রেলিয়া দল বর্তমান অ্যাশেজ ট্রফির ধারকের ভূমিকায় অবতীর্ণ হয়েছে। দলটি পার্থে অনুষ্ঠিত ২০১৭-১৮ সিরিজের তৃতীয় টেস্টের মাধ্যমে নিজেদের হাতে করায়ত্ত্ব করে রেখেছে।
বর্ডার-গাভাস্কার ট্রফি
বর্ডার-গাভাস্কার ট্রফি ভারত ও অস্ট্রেলিয়ার মধ্যকার টেস্ট ক্রিকেট সিরিজের নাম। সাম্প্রতিক বছরগুলোয় এ টেস্ট সিরিজটি স্বল্প ব্যবধানে জয় অথবা তুমুল উত্তেজনাপূর্ণ অবস্থায় ড্রয়ে পরিণত হয়েছে। বর্তমানে এ সিরিজটি আন্তর্জাতিক ক্রিকেট কাউন্সিলের ভবিষ্যৎ সফর পরিকল্পনার অংশ হিসেবে বিভিন্ন সময়ের ব্যবধানে পরিচালিত হচ্ছে। কোন কারণে সিরিজ ড্র হলে ট্রফি ধারক দলের কাছেই থাকে। দশ হাজার টেস্ট রান সংগ্রাহক ও দলীয় অধিনায়কদ্বয় - অস্ট্রেলিয়ার অ্যালান বর্ডার ও ভারতের সুনীল গাভাস্কারের নাম অনুসারে এ ট্রফির নামকরণ করা হয়েছে।